Қ. Тоқаев Халықаралық көші-қон ұйымының басшысын қабылдады
"Қ. Тоқаев Халықаралық көші-қон ұйымының басшысын қабылдады" | "https://abai.kz/post/70362"
TITLE: Қ. Тоқаев Халықаралық көші-қон ұйымының басшысын қабылдады
URL: https://abai.kz/post/70362
META: "Қ. Тоқаев Халықаралық көші-қон ұйымының басшысын қабылдады" | "https://abai.kz/post/70362"
DATE: 15.05.2018
AUTHOR(s): Abai.kz
TOTAL WORDS: 161
TEXT: Сенат спикері Қасым-Жомарт Кемелұлы Тоқаев Халықаралық көші-қон ұйымының (ХКҰ) Бас директоры Уильям Лэйси Свингті қабылдады. Сенат Төрағасы 2016 жылғы қыркүйегінде ХКҰ-ның БҰҰ құрамына енуі жөніндегі келіссөз үдерістеріндегі оның жеке рөлін жоғары бағалады. Бұл қадам көшіп-қонушыларға көрсетілетін көмектің уақытында болуы мен тиімділігін арттыруға және олардың өзекті мәселелерін шешуге арналған ұзақ мерзімді стратегиялық жоспарлау шараларын қабылдауға мүмкіндік береді. Қ. Тоқаев аймақтағы және дүние жүзіндегі көші-қон үдерістерін реттеу жөніндегі міндеттерді шешуде ХКҰ-ның маңызы зор екенін атап өтті. «Қазақстан ХКҰ-ның белсенді әріптесі болу және ұйыммен өзара іс-қимылын кеңейту ниетінде қала береді. Көші-қон мәселелерін реттеу таяу уақытта Қазақстанның күн тәртібіндегі басты салалардың қатарында болады», деді Қ. Тоқаев. У.Л. Свинг өз кезегінде Қазақстанды ХКҰ-ның негізгі әріптесі ретінде атады және Орталық Азиядағы көші-қон үдерістерін басқару мәселелері бойынша белсенді ынтымақтастықты жалғастыруға шақырды. Айта кетейік, ХКҰ Бас директоры У.Л.Свинг ҚР Премьер-Министрі Бақытжан Сағынтаевпен де кездесті. Кездесу барысында көші-қон үдерістерін басқару, заңсыз көші-қонмен, адам саудасымен күрес, сондай-ақ, кез-келген статустағы мигранттарға қатысты зорлық-зомбылыққа қарсы іс-қимыл саласында КХҰ-мен ынтымақтастықты нығайту мәселелері талқыланды. Abai.kz
